Lockheed P-3 Orion

Lockheed P-3 Orion er et militært maritimt overvåkningsfly.

 Historie 
P-3 Orion ble produsert av Lockheed Corporation etter å ha vunnet en konkurranse holdt i april 1958 av den amerikanske marine for å erstatte P-2 Neptune, også fra Lockheed. Den første produksjonmodellen fløy første gang 15. april 1961. Flytypen ble levert til den amerikanske marine med primæroppgave å spore opp og angripe undervannsbåter med synkeminer og torpedoer i samarbeid med havgående marinefartøy. Flyet har også blitt eksportert til andre land som Australia, New Zealand, Canada, Pakistan og Norge.

Orion ble designet med utgangspunkt i det sivile passasjerflyet Lockheed L-188 Electra. Lockheeds forslag beholdt Electraens grunnleggende flykropp, vinger, hale og fire turboprop-motorer. De fysiske endringene som ble gjort med Electra omfattet blant annet:

 Ny neseform tilpasset en fremoverrettet søkeradar.
 Ny haleform tilpasset en bakoverrettet søkeradar.
 Forlenget flykropp foran vingene for å få plass til synkeminer og sonder.
 Forlenget flykropp bak vingene for å få plass til sensorer som oppfatter endringer i magnetfelt.

 P-3 Orion i Norge 
miniatyr|Et norsk P3-N Orion som har fått navn etter Hjalmar Riiser-Larsen.

Det norske Luftforsvaret hadde 4 fly av typen P-3C, og 2 fly av typen P-3N. Begge flytypene var stasjonert i 333 skvadron på Andøya flystasjon på Andøya i Andøy kommune i Nordland fylke. Det siste flyet ble pensjonert 30. juni 2023.forsvaret.no - Kl. 13:33 tok P-8 Poseidon over stafettpinnen (30.06.2023)

 P-3B 
Norge mottok P-3B i 1968–1969, disse kom i tjeneste for 333 skvadron fra og med 1969. I 1989 mottok Norge nye P-3C (se under), i denne anledning ble de brukte P-3B solgt eller oppgradert. 5 stk P-3B solgt til Spania, mens 2 stk P-3B ble oppgradert og modifisert til P-3N ved NAS Jacksonville.

 P-3C 
Luftforsvaret hadde 4 maritime overvåkningsfly av typen P-3C, som ble brukt til maritim overvåkning og antiubåtoperasjoner. Flytypen ble innfaset i 1989 og var utstyrt med våpen og avanserte overvåkningssystemer for å rekognosere, lokalisere og angripe undervannsbåter. Flytypen opererte med Sjøforsvarets fregatter i forbindelse med ubåtkrigføring, overvåkning av overflatefartøyer og søk- og redningsoperasjoner. P-3C har lang rekkevidde og var viktig i fredstid for å hevde suverenitet og myndighetsutøvelse gjennom fysisk tilstedeværelse i norsk territorialfarvann og i luftrommet over norsk territorium.

 P-3N 
miniatyr|P-3C i norske farger.

Kystvakten disponerte 2 maritime overvåkningsfly av typen P-3N fra Luftforsvaret, som ble brukt til kystvaktoppdrag. Dette innebar overvåkning og kontroll av fiskeriaktiviteten i Norges økonomiske sone, fiskerisonen ved Jan Mayen og fiskevernsonen ved Svalbard. 

Flytypen var også utstyrt med miljøovervåkningsutstyr. I forbindelse med utfasingen av et av flyene i 2021, ble et fly bygd om fra P-3B til P-3N. Etter ombyggingen ble flyet primært brukt til kystvaktoppdrag og som treningsfly. Antiubåtkapasiteten som tidligere var ombord i flyet ble fjernet, noe som innebar at flyet hadde en litt annerledes konfigurasjon enn skvadronens gjenværende P-3C.»

 Utfasing 
30. juni 2023 ble ble P-3 Orion faset ut fra Luftforsvaret og P-8 Poseidon overtok oppdraget. I september 2023 ble det kjent at Argentina kjøper fire norske P-3 Orion til sitt sjøforsvar.

 Varianter 
 YP3V: Prototype
 P-3A: Maritimt overvåkingsfly for antiubåtkrigføring; 157 bygget
 P-3A (CS): Ombygget P-3A med forbedret radar for bruk av US Customs (det amerikanske tollvesenet); 4 ombygget
 CP-3A: Eldre P-3A ombygget til fraktfly; 30 ombygget
 EP-3A: Ombygget P-3A til elektronisk overvåking
 NP-3A: Testfly brukt av US Naval Research Laboratory
 RP-3A: P-3A bygget om til rekognoseringfly for havområder, brukt av Oceanographic Development Squadron; 3 ombygget
 TP-3A: Treningsfly basert på P-3A; 12 ombygget
 UP-3A: Transportfly
 VP-3A: VIP/mannskaps-transport, basert på P-3A eller WP-3A; 5 ombygget
 WP-3A: P-3A ombygget for overvåking av vær; 4 ombygget
 P-3B: Maritimt overvåkingsfly for antiubåtkrigføring med kraftigere motorer og i stand til å bære AGM-12 Bullpup-missiler; 125 bygget
 EP-3B: P-3B ombygget til elektronisk overvåkning
 NP-3B: Testfly brukt av US Naval Research Laboratory
 P-3C: Maritim overvåkning og antiundervannsbåtoperasjoner. Denne versjonen har maks. fart ca. 765 km/t; maks. høyde ca. 30 000 ft; og maks flytid ca. 17 timer. Oppgradert elektronikk inkludert ny sentral enhet for dataprosessering og kameraer; 267 bygget
 P-3C Update I: P-3C med oppgradert dataminne og forbedret navigasjonssystem; 31 bygget
 P-3C Update II: P-3C oppgradert med infrarøde sensorer, sonarbøyer og mulighet for avfyring av Harpoon antiubåtmissiler; 44 bygget
 P-3C Update II.5: P-3C med forbedret navigasjons- og kommunikasjonsutstyr; 24 bygget
 P-3C Update III: P-3C oppdatert med blant annet forbedret system for prosessering av sonardata og ny mottaker for signaler fra sonarbøyer; 50 bygget
 P-3C Update IV: Alle utgaver av P-3C Update II og P-3C II.5 ble utstyrt med ny radar og annet utstyr for detektering av ubåter.
 EP-3C: Versjon for elektronisk overvåking bygget av Kawasaki Heavy Industries for den japanske marine.
 NP-3C: Testfly brukt av US Naval Research Laboratory
 RP-3C: Vitenskapelig utgave brukt av Oceanographic Development Squadron
 UP-3C: Transportfly
 RP-3D: P-3C modifisert for innsamling av atmosfæriske data; 1 ombygget
 WP-3D: P-3C ombygget for bruk av National Oceanographic and Atmospheric Administration (NOAA) til overvåking av vær; 2 ombygget
 EP-3E Aries: P-3 ombygget og utstyrt med radom og antenner for deteksjon og lokalisering av fiendtlige skip; 12 ombygget
 EP-3E Aries II: P-3 ombygget og utstyrt med radom og antenner for deteksjon og lokalisering av fiendtlige skip og innsamling av overvåkingsdata; 12 ombygget
 NP-3E: Testversjon for US Navy
 P-3F: Versjon av P-3C bygget for Iran i slutten av 1970-årene; 6 bygget
 P-3G: Opprinnelig navn på Lockheed P-7, tenkt å erstatte P-3 men kansellert i 1990
 P-3H: Foreslått oppgradert utgave av P-3C
 P-3K: Versjon for New Zealand basert på P-3B; 5 bygget
 P-3M: Version for Spania (brukt av Ejército del Aire). Spania kjøpte 5 stk P-3B brukt fra Norge i 1989, i forbindelse med at Norge mottok nye P-3C dette året. 4 stk P-3B ble oppgradert til P-3M, det siste flyet ble droppet av kostnadshensyn.
 P-3N: Version for den norske Kystvakten basert på P-3B. 2 stk ble oppgradert fra P-3B til P-3N, de resterende P-3B ble solgt til Spania (se over).
 P-3P: Version brukt av Portugal, basert på P-3B; 6 overført fra Australia
 P-3W: Versjon basert på P-3C-II for Australske Flyvåpenet; 20 bygget
 P-3AEW&C: P-3B utstyrt med roterende radar brukt av US Customs for å overvåke smugling av illegale rusmidler
 CP-140 Aurora: Ombygget P-3C brukt av Canada; 18 ombygget
 CP-140A Arcturus: CP-140 modifisert for overvåking av miljø og fiskeri; 3 modifisert

 Brukere 
miniatyr|350px|P-3C Orion (Japan).

  – Argentina: Comando de Aviación Naval
  – Australia: Royal Australian Air Force
  – Brasil: Força Aérea Brasileira
  – Canada: Canadian Forces Air Command
  – Chile: Armada de Chile
  – Hellas
  – Iran
  – Japan
  – New Zealand
  – Norge
  – USA
  – Pakistan
  – Portugal
  – Spania
  – Sør-Korea
  – Thailand
  – Tyskland

 Referanser 

 Eksterne lenker 

  Luftforsvarets egen informasjon om P-3C Orion

Kategori:Antiubåtfly
Kategori:Maritime patruljefly
Kategori:Utstyr brukt av Luftforsvaret
Kategori:Firemotors propelldrevne luftfartøy
Kategori:Lockheed-luftfartøy
Kategori:Fly fra Vietnamkrigen